আকাশ থেকে বৃষ্টির মতো পড়ছে মাছ! সেটাকে মাছবৃষ্টিই তো বলা যায় তাই না? ঠিক এমনটাই ঘটেছে শ্রীলঙ্কার চিলওয়া জেলার এক গ্রামে৷ গত সোমবার কালবৈশাখীর ঝড়ে গ্রামে উড়ে আসে প্রচুর মাছ৷ প্রায় ৫০ কেজি মাছ বিনা চাষেই আকাশ থেকে পড়ল৷ডেইলি মিররের খবরে জানা যায় এই নিয়ে শ্রীলঙ্কায় তিনবার মাছবৃষ্টি হল৷ কৈ, চিংড়ি সহ নানান ধরণের মাছ গ্রামের ঝোপঝাড়ে ঝড়ে পড়ে৷ঘটনার প্রতিক্রিয়ায় বৈজ্ঞানিকেরা জানিয়েছেন, প্রবল ঘূর্ণিঝড়ের সময়ে নদী বা সাগরে প্রবল ঘূর্ণির সৃষ্টি হয়৷ ঘূর্ণির সময়ে পানিতে থাকা মাছও অনেক উপরে উঠে আসে৷ ঝড়ের হাওয়ায় মাছগুলি এদিক ওদিক ছড়িয়ে পড়ে৷ আর এমনটাই হয়েছে সেই গ্রামে৷ মাছ ছড়িয়ে পড়ার পর গ্রামবাসীরা সেগুলিকে পাত্রের মধ্যে রেখে সংরক্ষণ করতে থাকেন৷ কেউ আবার প্লাস্টিকের ব্যাগে পানি দিয়ে মাছগুলো বাড়ি নিয়ে যান৷গ্রামবাসীর মধ্যে মাছবৃষ্টির নিয়ে বেশ উত্তেজনা দেখা যায়৷